Diana Vickers
Diana Vickers (g. 1991 m. liepos 30 d.) – britų dainininkė, dainų autorė, aktorė ir drabužių dizainerė iš Akringtono. Savo karjerą pradėjo ir išgarsėjo 2008 m. „The X Factor“ konkurse, patekusi į pusfinalį. 2010 m. išleido debiutinį singlą „Once“, kuris pasiekė pirmąją vietą Jungtinės Karalystės singlų reitinge. Tais pačiais metais išleistas debiutinis albumas „Songs from the Tainted Cherry Tree“, taip pat pasiekęs pirmąją vietą. 2023 m. duomenimis, atlikėja yra išleidusi du studijinius studijinius albumus, iš kurių naujausiasis, „Music to Make Boys Cry“, išleistas 2013 m. rugsėjį.